12. ฐานะการเงินและผลการดำเนินงาน

( 1 ) การดำเนินงานและฐานะการเงินที่ผ่านมา

(1) สรุปรายงานการตรวจสอบของผู้สอบบัญชีในระยะ 3 ปีที่ผ่านมา

  ผู้สอบบัญชีได้แสดงความเห็นโดยไม่มีเงื่อนไขทั้ง 3 ปีต่อบริษัทและบริษัทย่อย

[TABLE]

  (2) คำอธิบายและการวิเคราะห์ฐานะการเงินและผลการดำเนินงาน

ในปี 2541 ผลของวิกฤติการณ์ภาวะเศรษฐกิจตกต่ำ
เริ่มส่งผลกระทบอย่างรุนแรงต่อผลประกอบการของบริษัท
รายได้จากการขายและบริการเช่าของบริษัทและบริษัทย่อยลดลงถึง 73%
อัตรากำไรขั้นต้นจากการขายและบริการลดลงจาก 28% ในปี 2540 เหลือ 17% ในปี 2541
นอกจากนั้นธุรกิจในประเทศส่วนใหญ่ขาดสภาพคล่อง
ได้ส่งผลโดยตรงต่อการจัดเก็บหนี้เฉลี่ยของกลุ่มบริษัทนานขึ้นจาก 177 วัน ในปี 2540 เป็น 430
วัน ในปี 2541

ในปี 2541 บริษัทและบริษัทย่อยขาดทุนสุทธิ 14.03 ล้านบาท
ทั้งนี้เนื่องจากบริษัทได้ตั้งสำรองค่าเผื่อหนี้สงสัยจะสูญเพิ่มขึ้นจำนวน 180 ล้านบาท
และรายได้ของบริษัทลดลงอย่างมาก
จากการขาดกำลังซื้อทั้งในประเทศและตลาดอาเซียนซึ่งเป็นตลาดส่งออกหลัก ของบริษัท

ในปี 2541 จากภาวะวิกฤตเศรษฐกิจทำให้ผู้ประกอบการขาดสภาพคล่องอย่างมาก
ส่งผลกระทบต่อการชำระหนี้ของลูกหนี้โดยการชำระหนี้ล่าช้าขึ้น แต่ถ้าพิจารณาจากลูกหนี้ ณ ปี 2540
ที่ค้างอยู่ 828 ล้านบาท และลูกหนี้ ณ ปี2541 ที่ค้างอยู่ 324 ล้านบาท จะเห็นว่าลูกหนี้ ณ ปี 2541
ลดลง 504 ล้านบาท หรือลดลง 61% ซึ่งเป็นผลจากความสามารถในการเรียกเก็บของบริษัทฯ

อย่างไรก็ตามในส่วนของลูกหนี้ ณ ปี 2541 ที่มีอายุหนี้เกิน 1 ปีประมาณ 72 % หรือ 233 ล้านบาท
บริษัทก็ยังติดตามและได้รับชำระจนถึงปัจจุบัน และลูกหนี้ดังกล่าว
บริษัทได้มีการตั้งสำรองไว้แล้วจำนวน 204 ล้านบาท ซึ่งคิดว่าพอเพียงกับลูกหนี้ข้างต้น
และจะไม่มีผลกระทบต่อผลประกอบการของปีต่อไป

ในปี 2542 บริษัทขาดทุนสุทธิ 87.01 ล้านบาท ทั้งนี้เนื่องจาก

  1. บริษัทมีกำไรขั้นต้นจากการขายติดลบ 12%
  จากการขายสินค้าที่เดิมสั่งซื้อมาขายสำหรับตลาดในเอเซียนก่อนปี 2540
  และเกิดวิกฤตไม่สามารถขายในตลาดนี้ได้ จึงจำเป็นต้องขายไปในราคาต่ำกว่าทุน

  2. บริษัทได้ตั้งสำรองเพิ่มค่าเผื่อการลดลงของมูลค่าสินค้าคงเหลือจำนวน 41.68 ล้านบาท

  3. บริษัทมีผลขาดทุนจากอัตราแลกเปลี่ยน 20.71 ล้านบาท

  4. บริษัทได้ตัดจ่ายเงินลงทุนส่วนที่เกินมูลค่าจำนวน 8.50 ล้านบาท และภาษีเงินได้หัก ณ
  ที่จ่ายจำนวน 6.49 ล้านบาท เป็นค่าใช้จ่ายในปี 2542 ขณะที่ในปี 2541
  เงินดังกล่าวบริษัทบันทึกเป็นสินทรัพย์อื่น (ตามเกณฑ์มูลค่าด้อยสิทธิ)

ในปี 2542 รายได้จากการขายของบริษัทและบริษัทย่อยยังคงลดลงจากปี 2541 ประมาณ 37%
รายได้ค่าเช่าของบริษัทและบริษัทย่อยลดลงจากปี 2541 ประมาณ 57%
ทั้งนี้เนื่องจากยังไม่มีโครงการก่อสร้างหรือโครงการสาธารณูปโภคใหม่ๆเกิดขึ้น

ในปี 2542 โครงสร้างเงินทุน จากงบการเงินของบริษัทและบริษัทย่อย
จะเห็นว่าหนี้สินหมุนเวียนสูงกว่าทรัพย์สินหมุนเวียนอยู่ 1,165 ล้านบาท
สาเหตุหลักมาจากการที่บริษัทอยู่ระหว่างการปรับโครงสร้างหนี้
โดยบริษัทได้เข้าสู่ขบวนการปรับโครงสร้างหนี้ภายใต้การกำกับดูแลของคณะกรรมการส่งเสริมการปรับปรุงโครงสร้างหนี้(“คปน.”)
ของธนาคารแห่งประเทศไทย ทำให้หนี้สินเกือบทั้งหมดถูกจัดประเภทใหม่เป็นหนี้สินหมุนเวียน
บริษัทคาดว่าการปรับโครงสร้างหนี้ดังกล่าวจะแล้วเสร็จในเดือนพฤษภาคม 2543
และจะทำให้หนี้สินของบริษัทลดลงบางส่วน
หนี้สินหมุนเวียนเกือบทั้งหมดจะถูกจัดประเภทใหม่เป็นหนี้สินระยะยาวในปี 2543
ซึ่งจะทำให้โครงสร้างเงินทุนของบริษัทกลับมาสู่ภาวะที่เหมาะสมกับธุรกิจของบริษัท
ส่วนสภาพคล่องนั้นมีเพียงพอต่อการดำเนินธุรกิจ

ในด้านคุณภาพ ลูกนี้ในปี 2542 อยู่ในเกณฑ์ดี อายุลูกหนี้ที่เกิดจากการขายในปีนี้ไม่เกิน 3 เดือน
และบริษัทยังจัดเก็บหนี้ที่เกิน 1ปี จากปีที่ผ่านๆมาได้
จึงมีรายได้จากการกลับรายการค่าเผื่อหนี้สงสัยจะสูญจำนวน 25.82 ล้านบาท ส่วนสินทรัพย์อื่นนั้น
บริษัทได้ตั้งสำรองไว้ตามเกณฑ์ด้อยค่าของสินทรัพย์แล้ว

ในปี2543 รายได้จากการขายของบริษัทและบริษัทย่อยได้เพิ่มขึ้นจากปี2542ประมาณ 10 %
รายได้ค่าเช่าของบริษัทและบริษัทย่อยเพิ่มขึ้นจากปี 2542 ประมาณ 6%
ทั้งนี้เกิดจากความพยายามของบริษัทในการขยายตลาดสู่ต่างประเทศในแถบอาเซียนและนอกอาเซียน

ในปี 2543 โครงสร้างเงินทุนจากงบการเงินของบริษัทและบริษัทย่อย
จะเห็นว่าสินทรัพย์หมุนเวียนจะสูงกว่าหนี้สินหมุนเวียนอยู่ 409
ล้านบาทสาเหตุหลักมาจากบริษัทสามารถทำสัญญาปรับโครงสร้างหนี้กับธนาคารและสถาบันการเงินในประเทศได้สำเร็จ
ทำให้หนี้สินหมุนเวียนของบริษัทลดลงบางส่วน
โดยหนี้สินหมุนเวียนเกือบทั้งหมดที่แสดงรายการไว้เป็นหนี้สินหมุนเวียนในปี 2542
จะถูกจัดประเภทใหม่เป็นหนี้สินระยะยาวในปี 2543
และผลสำเร็จที่ได้จากการปรับโครงสร้างหนี้ในครั้งนี้ทำให้ทางบริษัทได้รับการปลดหนี้ในวันทำสัญญา
759.0 ล้านบาท โดยบริษัทได้แสดงรายการบัญชีไว้ในรายการพิเศษ –
กำไรจากการปรับโครงสร้างหนี้ในงบกำไรขาดทุนแล้ว

จากผลสำเร็จในการปรับโครงสร้างหนี้ทำให้โครงสร้างเงินทุนของบริษัทกลับมาสู่ภาวะที่เหมาะสมกับธุรกิจของบริษัท
ส่วนสภาพคล่องนั้นมีเพียงพอต่อการดำเนินงานธุรกิจ

ในด้านคุณภาพลูกหนี้ในปี 2543 อยู่ในเกณฑ์ที่ดี อายุลูกหนี้ที่เกิดจากการขายในปีนี้มีอายุไม่เกิน 3
เดือนและบริษัทยังสามารถจัดเก็บหนี้ที่เกิน 1 ปี จากปีที่ผ่านๆมาได้
บริษัทตั้งค่าเผื่อหนี้สงสัยจะสูญเท่าจำนวนหนี้ที่คาดว่าจะเรียกเก็บเงินจากลูกหนี้ไม่ได้
โดยพิจารณาจากฐานะการเงินปัจจุบันของลูกหนี้ ส่วนรายการสินทรัพย์อื่นนั้น
บริษัทได้ตั้งสำรองไว้ตามเกณฑ์ด้อยค่าของทรัพย์สินแล้ว

(ข)สาเหตุของการเปลี่ยนแปลงรายการหรืออัตราส่วนที่สำคัญ

ในปี 2543 ที่ผ่านมา
สภาพเศรษฐกิจโดยทั่วไปของกลุ่มอุตสาหกรรมก่อสร้างยังคงไม่แน่นอนที่อาจมีผลต่อความสำเร็จในการดำเนินงานในอนาคต
รายได้จากการขายของบริษัทและบริษัทย่อย เพิ่มขึ้นร้อยละ10%
ซึ่งรายได้ของบริษัทขึ้นกับอุตสาหกรรมการก่อสร้างระบบสาธารณูปโภคเป็นหลัก โครงการต่างๆ
ในประเทศได้เริ่มขยายเพิ่มขึ้นเล็กน้อย ทำให้อัตรากำไรขั้นต้นจากการขายเพิ่มขึ้นร้อยละ 2.38
ในปี 2543 เพิ่มจากกำไรขั้นต้นจากการขายติดลบร้อยละ 15 ในปี 2542
เนื่องจากทางบริษัทได้ขยายตลาดสู่ต่างประเทศในแถบอาเซียนและนอกตลาดอาเซียน
จึงทำให้รายได้จากการขายของบริษัทและบริษัทย่อยเพิ่มขึ้นประมาณ 10%
และรายได้จากการให้เช่าของบริษัทและบริษัทย่อยเพิ่มขึ้นประมาณ 6%
ทำให้อัตรากำไรขั้นต้นจากการขายติดลบ 15%ในปี2542เป็น
เป็นกำไรขั้นต้นจากการขายเป็นบวกร้อยละ 2
และรายได้จากการให้เช่าของบริษัทและบริษัทย่อยเพิ่มขึ้นร้อยละ 6
ทำให้อัตรากำไรขั้นต้นจากการให้เช่าติดลบร้อยละ 42 ในปี 2542 เป็นติดลบร้อยละ 23 ในปี
2543 ในปี 2543 บริษัทมีกำไรสุทธิ 477 ล้านบาท
ซึ่งยอดกำไรสุทธินี้เกิดจากกำไรจากการปรับโครงสร้างหนี้ 759
ล้านบาททำให้มีผลต่อกระแสเงินสดในการดำเนินงานของบริษัทและบริษัทย่อยดีขึ้น

บริษัทและบริษัทย่อยมีค่าใช้จ่ายในการขายและบริหารลดลง 25% จากปีก่อน
ทั้งนี้เพราะบริษัทได้มีการปรับองค์กรเพื่อลดค่าใช้จ่ายต่างๆลง
ระยะเวลาการจัดเก็บหนี้เฉลี่ยลดลงจาก 115 วัน ในปี 2542 เหลือ 48 วันในปี 2543
เนื่องจากในปี 2543 บริษัทและบริษัทย่อยได้ขายและให้บริการเป็นเงินสดเป็นส่วนใหญ่

(ค) รายการพิเศษหรือรายการที่มิได้เกิดจากการดำเนินงานตามปกติ

ในปี 2543 บริษัทมีรายการพิเศษ คือ รายได้จากการปรับโครงสร้างหนี้ 759 ล้านบาท

(ง) สาเหตุที่ผลการดำเนินงานปีล่าสุดแตกต่างจากปีก่อนอย่างมีนัยสำคัญ

ผลการดำเนินงานสำหรับปี 2543 สิ้นสุดวันที่ 31 ธันวาคม 2543 มีผลกำไรสุทธิ 477 ล้านบาท
ซึ่งแตกต่างจากผลการดำเนินงานของปี 2542 ที่มีผลขาดทุนสุทธิ 87 ล้านบาท
บริษัทฯมีกำไรสุทธิเพิ่มขึ้นถึง 564 ล้านบาท ทั้งนี้เนื่องจาก

  1. บริษัทฯ ได้ปรับโครงสร้างหนี้กับสถาบันการเงินสำเร็จเมื่อวันที่ 30 มิถุนายน 2543
  ทำให้มีกำไรจากการปรับโครงสร้างหนี้ 759 ล้านบาท
  และผลของการปรับโครงสร้างหนี้ทำให้ดอกเบี้ยจ่ายลดลงอย่างมากจาก 118 ล้านบาทในปีก่อน
  เหลือเพียง 65 ล้านบาท ลดลง 53 ล้านบาท

  2. บริษัทฯ มีรายได้รวมลดลง จากในปี 2542 จำนวน 463 ล้านบาท เป็น 198 ล้านบาท ในปี
  2543ลดลง 265 ล้านบาท เนื่องจากในปี 2542 มีรายได้จากการขายเงินลงทุนในบริษัทย่อย
  227 ล้านบาท และรายได้จากการกลับรายการสำรองหนี้สูญ(สามารถเรียกเก็บเงินได้) 26
  ล้านบาท

ผลกระทบของปัญหาปี ค.ศ. 2000 และแนวทางแก้ไขปัญหา

เนื่องจากระบบงานภายในของบริษัทและบริษัทย่อยใช้ระบบ Manual เป็นหลัก
และไม่มีการเชื่อมต่อข้อมูลกับหน่วยงานภายนอก ยกเว้นการเชื่อมโยงกับตลาดหลักทรัพย์
เพื่อการรายงานสารสนเทศต่อตลาดหลักทรัพย์ ซึ่งสามารถรองรับปี ค.ศ.2000
บริษัทได้ทดสอบเครื่องคอมพิวเตอร์ที่มีอยู่ทั้งหมดแล้วในวันที่ 1 มกราคม 2543 และเมื่อวันที่ 29
กุมภาพันธ์ 2543 แล้วไม่พบปัญหาใดๆ เครื่องคอมพิวเตอร์ทุกเครื่องยังคงสามารถใช้งานได้ตามปกติ